b'\n_START_ARTICLE_\nPoganjalec\n_START_PARAGRAPH_\nPoganjalec ali drezina je dvokolesno prevozno sredstvo na \xc4\x8dlove\xc5\xa1ki pogon.\n_START_SECTION_\nZgodovina\n_START_PARAGRAPH_\nPoganjalec je predhodnik sodobnega kolesa, ki ga je izumil baron Karl Drais v Mannheimu ter patentiral februarja 1818 v Franciji. Poimenoval ga je Laufmaschine (nem\xc5\xa1ko "tekalni stroj"), po izumitelju pa se je obdr\xc5\xbealo tudi poimenovanje drezina, kot oblika francoske "draisienne". Novo prevozno sredstvo je hitro postalo priljubljeno posebno v Franciji in Angliji. Ponekod so zaradi ogro\xc5\xbeanja pe\xc5\xa1cev prepovedali njihovo uporabo. V 60. letih 19. stoletja se je poganjalec z dodanimi ro\xc4\x8dicami in stopalkami razvil v kolo.\n_START_SECTION_\nZgradba\n_START_PARAGRAPH_\nPoganjalec je prvo enosledno dvokolo, ki je bilo najprej sestavljeno iz dveh zaporednih koles, povezanih z lesenim ogrodjem, na katerem je bilo sedlo oz. sede\xc5\xbe, priprava pa se je krmilila z ro\xc4\x8dnim krmilom. Voznik poganjalca okobali napravo in se naprej odriva z nogami.'